רווח נקי של 16.5 מיליון שקלים לבנק ערבי ישראלי - בנק לאומי מעבר לדף הבית (מקש קיצור 1)
> הודעות לתקשורת הודעות לתקשורת הודעות לתקשורת רווח נקי של 16.5 מיליון שקלים לבנק ערבי ישראלי 17 בנובמבר 2009
רווח נקי של 16.5 מיליון שקלים לבנק ערבי ישראלי ברבעון השלישי של 2009
הרווח בתשעת החודשים הראשונים של 2009 הסתכם בכ- 66 מיליון שקלים
התשואה על ההון 24.5% בחישוב שנתי
בנק ערבי ישראלי מפרסם היום את דוחותיו הכספיים לסיכום הרבעון השלישי של שנת 2009. מהדוחות עולה כי ברבעון השלישי של 2009 הסתכם הרווח הנקי של הבנק ב- 16.5 מיליון שקלים, לעומת 15.9 מיליון שקלים ברבעון המקביל אשתקד, עליה של 3.8%. בתשעת החודשים הראשונים של 2009, הסתכם הרווח הנקי של הבנק ב- 65.7 מיליון שקלים, לעומת רווח נקי של 63.6 מיליון שקלים בתקופה המקבילה אשתקד, גידול של 3.3%.
נתונים נוספים מדוחות הבנק:
התשואה נטו על ההון העצמי (בחישוב שנתי) הסתכמה בתקופה הנסקרת ב- 24.5% על בסיס שנתי, לעומת 23.7% בתקופה המקבילה אשתקד.
סך הכנסות הבנק הסתכמו בתשעת החודשים הראשונים של שנת 2009 ב- 250.5 מיליון שקלים לעומת 251.9 מיליון שקלים בתקופה המקבילה אשתקד, קיטון של 0.6%.
הגידול ברווח הנקי הושפע בעיקר מהנושאים הבאים:
גידול ברווח מפעולות מימון לפני הפרשה לחובות מסופקים בסך של 0.6 מיליון שקלים. הגידול נבע ממימוש רווחים נטו מניירות ערך זמינים למכירה בסך של 14.2 מיליון שקלים לעומת 0.4 מיליון שקלים בתקופה המקבילה אשתקד עליה של 13.8 מיליון שקלים, אשר קוזזה ברובה כתוצאה מירידה במרווחים הפיננסיים.
קיטון של 15.3 מיליון שקלים בהוצאות השכר בעיקר עקב התשואות החיוביות של הקופה לפיצויים וקופות התגמולים המשמשות גם כיעודה לכיסוי ההתחייבויות הפנסיוניות של העובדים לעומת תשואה שלילית בתקופה המקבילה אשתקד.
יחד עם זאת, הגורמים הבאים קיזזו מהגידול ברווח :
גידול של 7.5 מיליון שקלים בהפרשה לחובות מסופקים שהסתכמה בסך של 18.3 מיליון שקלים, לעומת 10.8 מיליון שקלים בתקופה המקבילה אשתקד.
בסעיף הכנסות תפעוליות חל קיטון של 6.1 מיליון שקלים בעמלות התפעוליות, בעיקר כתוצאה מהרפורמה בעמלות , אשר קוזז בחלקו מעליה בהכנסות אחרות בסך של 4.1 מיליון שקלים אשר נבעה מעודף רווחי יעודה לפיצויי פרישה.
בנק ערבי ישראלי מקבוצת לאומי מספק שירותי בנקאות ופיננסיים במגזר הערבי, בצפון הארץ ובמשולש הצפוני. הבנק מעורב בחברה ובקהילה הערבית, בעיקר בתחומי החינוך, התרבות, הספורט והבריאות. במסגרת מעורבותו זו תומך הבנק זו השנה השלישית בתכנית "אל-רוואד" המסייעת לאקדמאים צעירים להיקלט בשוק העבודה בתחומי התמחותם, בקבוצת הכדורגל "איחוד בני סכנין", בפרויקט "מפנה" למוסיקה בשיתוף בית הספר למוסיקה של אוניברסיטת תל אביב והתזמורת הפילהרמונית הישראלית, ובפרויקט "יזמים צעירים" כחלק מהפרויקט הארצי, בו מאמץ הבנק מספר קבוצות של בני נוער מהמגזר הערבי.